24 G. PLINII HIST. NAT. LIB. XXXV. 



Alexandro Magno : item Belli imaginem, restrictis ad 

 terga manibus, Alexandro in curru triumphante. Quas 

 utrasque tabulas divus Augustus in fori sui partibus 

 celeberrimis dicaverat simplicitate moderata. Divus Clau- 

 dius pluris existimavit , utrisque excisa facie Alexandri , 

 divi Augusti imaginem subdere. Ejusdem arbitrantur 

 manu esse et in Antoniae templo Herculem aversum : 

 ut, quod est difficillimum , faciem ejus ostendat verius 

 pietura, quam promittat. Pinxit et heroa nudum: eaque 

 pictura naturam ipsam provocavit. 



Est et equus ejus, sivefuit, pictus in certamine : quod 

 judicium ad mutas quadrupdes provocavit ab homini- 

 bus. Namque ambitu aemulos praevalere sentiens , singu- 

 lorum picturas inductis equis ostendit: Apellis tantum 

 equo adhinnivere , idque et postea semper illius experi- 

 mentum artis ostentatur. Fecit et Neoptolemum, ex equo 

 adversus Persas, Archelaum cum uxore et filia, Anti- 

 gonum thoracatum cum equo incedentem. Peritiores 

 artis praeferunt omnibus ejus operibus eumdem regem 

 sedentem in equo : Dianam sacrificantium virginum choro 

 mixtam : quibus vicisse Homeri versus videtur idipsum 

 describentis. Pinxit et quae pingi non possunt, tonitrua, 

 fulgura , fulgetraque : Bronten , Astrapen , Ceraunobo- 

 lian appellant. 



Inventa ejus et ceteris profuere in arte. Unum imitari 



